open-index/open-wikipedia-markdown huggingface dataset:
Furubarktege

**Furubarktege** (*Aradus cinnamomeus* Panzer) er en nebbmunn som  tilhører barktegene.  Furubarktegen er utbredt i furuskog over store deler av Norge.

## Utseende
Furubarktege er flat, langstrakt oval. Fargen er grå til rødbrun. Den utvokste tegen er fra 3,5 til 4,5&nbsp;mm lang og har en lang sugesnabel på undersiden av hodet.  De unge individene har ikke utviklet vinger, men kan ha mindre anlegg til vinger. De ligner de voksne tegene.

## Levevis

Furubarktege lever på stammen av furu, under bark særlig på yngre furutre.  Den finnes sjelden på lerk. Tegen stikker sin lange sugesnabel inn og henter næring fra underbarken. Gjennom sitt sug påvirkes treets vekst og det fører til skader som gir redusert kvalitet på trevirket.

Furubarktge lever i to år og overvintrer to ganger.  De overvintrer første gang som nymfe og andre gang som utvokst tege (imago).  Tegen overvintrer  i skogbunnen nær trestammen eller nederst, under bark på selve stammen.  Om våren søker tegene opp i treet og begynner å suge plantesaft.  Paringen skjer vanligvis tidlig om våren. Larvene klekkes i begynnelsen av juni og kryper en tid fritt omkring. De utvokste hunnene har flygevinger og flyr fra tre til tre, hvor de legger sine egg. Tegen velger vanligvis trær som er mellom 8 og 13&nbsp;år. Egglegningen finner sted i løpet av  våren, eggene legges ett og ett eller i grupper.

Furubarktege er en varmekjær art og foretrekker solfylte steder med litt åpen furuskog.  Derfor finnes de oftest under barklaget på sydsiden av stammen. Furubarktegen trives dårlig i tette ungskog av furu og skog innblanding med bjørk.

## Skadedyr
Når furubarktegen suger plantesaft, fører det til at plantevevet blir misdannet. Det oppstår brune flekker i det ytre trelaget under barken, og barkoverflaten blir knudrete. Skadene fører til reduksjon av treets tilvekst.  Skade på furu kan være lett å overse, da den ytre barken av treet ikke direkte angripes.

Angrep fra få individer har ikke så stor betydning, men store skader kan oppstå når et yngre furutre angripes av flere hundre furubarkteger. På grunn av barktegens levemåte, under bark, gir kjemisk bekjempelse ofte dårlige resultater,  behandlingen blir både komplisert og kostbar.

## Eksterne lenker
* 
* Norsk entomologisk forening – for deg som vil lære mer om insekter.
Cameron County

**Cameron County** er navnet på to fylker i USA:

*Cameron County (Pennsylvania) 
*Cameron County (Texas)

se også
*Cameron Parish i Louisiana
Encomium Emmae

**Encomium Emmae Reginae** eller **Gesta Cnutonis Regis** er latinsk *encomium* (lovtale) fra 1000-tallet til ære for dronning Emma av Normandie. Den ble skrevet i 1041 eller året etter. Ett enkelt manuskipt som overlevd er overdådig illustrert og antatt å være den kopien som ble sendt til dronning Emma eller en nøyaktig reproduksjon av denne kopien. Et blad har derimot gått tapt fra manuskriptet i moderne tid, men dets tekst har overlevd i senere papirkopier.

*Encomium Emmae Reginae* er delt i tre bøker. Den første delen handler om Svein Tjugeskjegg og hans erobring av England. Den andre delen handler om hans sønn, Knut den mektige, hans gjenerobring av England, hans ekteskap med Emma og hans karriere som konge. Den tredje delen handler om det skjedde etter at Knut døde, Emmas stridigheter under regimet til Harald Harefot og hennes sønner Hardeknut og Edvard Bekjennerens ferd til den engelske tronen.

*Encomium Emmae Reginae* er et meget subjektivt og selektivt verk. Det ble bestilt av dronning Emma selv. Det forsøker å vise henne og kong Knut i et meget favoriserende lys. Eksempelvis unngår det helt å nevne Emmas første ekteskap. Interessant nok nevner verket Emmas dåpsnavn, men ikke hennes dronningnavn «Ælfgifu». Hun velger selv å bli husket for det normanniske navnet hun ble født med framfor det angelsaksiske navnet som hennes første ektemann ga henne.

Til tross for verkets mangler er *Encomium Emmae Reginae* en meget viktig primærkilde for engelsk og norrøn historie tidlig på 1000-tallet.

## Litteratur
* Campbell, Alistar (redactor og oversetter) og Simon Keynes (tilleggsintroduksjon) (1998): *Encomium Emmae Reginae*. Cambridge University Press. ISBN 0-521-62655-2

## Eksterne lenker
* Encomium Emmae Reginae Oversikt ved Stephen J. Murray
* Encomium Emmae reginae Georg Heinrich Pertz's 1865 edition
* ''Overarkivar Ivan Boserup om Courtenaykompendiet'', Det Kongelige Bibliotek, youtube.com. Besøkt 10.august 2014
Crockett County

**Crockett County** er navnet på to fylker i USA:

*Crockett County (Tennessee) 
*Crockett County (Texas)
UVF

**UVF** kan vise til:

* Ulster Volunteer Force (1912), irsk lojalistisk organisasjon stiftet i 1912
* Ulster Volunteer Force, nordirsk lojalistisk organisasjon stiftet i 1966
Edwards County

**Edwards County** er navnet på tre fylker i USA:

*Edwards County (Illinois) 
*Edwards County (Kansas) 
*Edwards County (Texas)
Grayson County

**Grayson County** er navnet på tre fylker i USA:

*Grayson County (Kentucky)
*Grayson County (Texas)
*Grayson County (Virginia)
La Salle County

**La Salle County** er navnet på to fylker i USA:

*LaSalle County (Illinois)
*La Salle County (Texas)

se også
*La Salle Parish i Louisiana
Tysklands riksvåpen

**Tysklands riksvåpen** er i gull skjold en svart flakt ørn. Denne ørnefiguren har tradisjonslinjer tilbake til romerske kjennetegn og til ørn som symbol for guden Jupiter. Det tyske riksvåpenet er et av verdens eldste som fortsatt er i bruk. Dagens tyske riksvåpen er en heraldisk etterfølger av et eldre riksvåpen som har en svart dobbeltørn på gull bunn, men som opprinnelig hadde bare ett hode. Dette ørnevåpenet ble brukt av det tysk-romerske rike som anså seg for det antikke romerrikets etterfølger og derfor overtok et av dets hovedsymboler. Ørnen i det tyske riksvåpenet blir ofte kalt «forbundsørnen» (på tysk *Bundesadler*).

Da Karl den store omgjorde Frankerriket til et «nytt romerrike» i år 800, innførte han det romerske ørnesymbolet. Han fikk hengt opp en ørnefigur i sitt palass i Aachen som fortsatt fantes på Henrik IVs tid. Det tysk-romerske riket eksisterte til 1806. Ørnen som fyrsters og staters våpenskjold har gjennom historien vært brukt og utformet på mange måter, både i tyske stater og i andre land.

Det tyske riksvåpenet med sitt nåværende innhold ble innført med Weimarrepublikken i 1919 etter forslag fra president Friedrich Ebert. Dagens formvariant av republikkens enkle ørnefigur kom 1928 og var i bruk til 1933 da Hitler og nazistene kortvarig gjeninnførte keisertidens symboler og fra 1935 valgte den moderniserte partiørnen med hakekors som eneste nasjonalsymbol. Weimarrepublikkens våpen ble tatt i bruk igjen i 1949. Flere moderne utforminger av ørnevåpenet er i bruk av forskjellige statsorganer, for eksempel Forbundsdagen. De forskjellige grafiske utformingene skiller seg fra hverandre, men er likevel heraldisk sett det samme våpenet.

## Bildegalleri

Fil:Wappen Deutsches Reich - Reichswappen (Grosses).svg|Det store riksvåpen under Det tyske keiserrike har skjold med keiserkrone, skjoldholdere, våpentelt og andre heraldiske «praktstykker».
Fil:Coat of Arms of Germany.svg|Weimar-republikkens riksvåpen hadde det samme innhold som her i vår tids utforming.
Fil:Reichsadler.svg|Riksvåpen i den nasjonalsosialistiske tiden 1933–1945. Nazistenes partiørn med hakekors ble innført som eneste nasjonalsymbol i Hitlers diktatur fra 1935. Riksørnen kom i en mengde formvarianter, både for forskjellige organisasjoner og for statens sivile og militære maktapparat.
Fil:Coat of arms of East Germany (1955–1990).svg|Den tyske demokratiske republikks riksvåpen 1949-1990 Hammeren symboliserer kroppsarbeiderne, passeren åndsarbeiderne og kornaksene bøndene.


## Se også
* Det tredje rikes riksvåpen
* Den tyske demokratiske republikks riksvåpen
* Tysklands flagg

## Referanser


## Eksterne lenker
*
Anton Carl Ludwig von Tabouillot

**Antoine Charles Louis de Tabouillot** eller **Anton Carl Ludwig von Tabouillot** (født 26. desember 1775 i Verdun i Frankrike, død 17. februar 1813 i Essen i Westfalen) var en franskfødt adelsmann, godseier, kongelig prøyssisk kaptein og borgermester (*maire*) i Essen under Det første franske keiserdømme.

## Liv
Tabouillot stammet fra en fransk adelsslekt fra Regret ved Verdun, hvis stamtavle begynte med den kongelige franske *[[procureur]]* Claude de Tabouillot (født 1630). Louis de Tabouillot var sønn av *conseiller du roi* Louis François de Tabouillot og Anne de Grandfèbre. Under den franske revolusjon ble familiens eiendom beslaglagt og moren giljotinert i Paris i 1794. Louis de Tabouillot flyktet i 1793 til Preussen, der han i 1795 ble sekondløytnant i den prøyssiske armé. Han forlot hæren som kaptein i 1810.

21. mai 1811 ble han utnevnt av de franske myndighetene til borgermester (*maire*) i Essen, som i 1806 ble okkupert av franske tropper og innlemmet i Storhertugdømmet Berg, en fransk-napoleonsk klientstat under Napoleonskrigene med Napoleon Louis Bonaparte som storhertug. Han ble offisielt innsatt i embedet den 31. mai og var borgermester til sin tidlige død i 1813.

Han ble gift i 1802 i Essen med Johanna von Brüning (1777–1835). De var foreldre til Franz Georg Karl Wilhelm von Tabouillot (f. 1803), som var dommer i Münster. Sistnevnte var gift med Karoline Luise Alexandrine von Scheibler, en etterkommer etter filosofen Christoph Scheibler (1589–1653). Deres sønn var premierløytnant Ferdinand Franz Ludwig Heinrich Johann *von Tabouillot genannt von Scheibler* (1840–1869). Etterkommerne brukte den sistnevnte skrivemåten av familienavnet.

Tabouillot har etterkommere i Tyskland, Spania og Skandinavia.

## Litteratur
* Genealogisches Handbuch des Adels, *Adelslexikon* bd. XIV, bd. 131 der Gesamtreihe, C. A. Starke Verlag, Limburg (Lahn) 2003, 
* Essener Persönlichkeiten : biographische Aufsätze zur Essener Verwaltungs- und Kulturgeschichte, Schmidt-Verlag, Neustadt/Aisch 1986
Johanna von Puttkamer

Fyrstinne **Johanna von Puttkamer** (født 11. april 1824 på Gut Reinfeld i Hinterpommern som *Johanna von Puttkamer*, død 27. november 1894 i Varzin, datter av Heinrich von Puttkammer og Agnes von Glasenapp), var gift med den tyske kansleren fyrst Otto von Bismarck.

Hun vokste opp som eneste datter i et meget pietistisk protestantisk hjem, og hennes liv stod ifølge kildene «alltid i Bibelens tegn».

Ifølge litterære fremstillinger var hun etter sitt ekteskap med Bismarck i 1847 alltid den «liebende, verehrende Tochter ihrer Eltern, aufopfernde Ehefrau ihres Gatten und treusorgende Mutter ihrer Kinder».

Otto von Bismarck anholdt den 21. desember 1846 i form av et meget formelt brev til hennes far om hennes hånd. Bryllupet fant sted 28. juli 1847 i Reinfeld, og året etter fødte hun deres første barn, Marie von Bismarck, i desember 1849 sønnen Herbert von Bismarck og i 1852 sønnen Wilhelm von Bismarck.

## Referanser


## Eksterne lenker
* 
* Abenstein, Edelgard: ''Sie hasste den dusseligen Reichstag'', deutschlandradiokultur.de
Kikuyuer

**Kikuyuer** er Kenyas største etniske gruppe. Språket deres heter kikuyu.

Det er om lag 7,4 millioner kikuyuer i Kenya, noe som tilsvarer ca. 22&nbsp;% av landets befolkning. Mange kikuyuer er bønder og dyrker det fruktbare sentrale høylandet.

Ordet *kikuyu* kommer fra kikuyuspråkets *gĩkũyũ*, i for eksempel *agĩkũyũ* (navnet på folket). Ifølge en legende er Gikuyu også navnet på en av Guds sønner og også den som har gitt dette folk dets navn. Av Gud fikk Gikuyu de fruktbare sletter omkring Mount Kenya. 

Folkegruppen er blant annet kjent fra Karen Blixens erindringsbok *[[Den afrikanske farm]]*. 

## Litteratur
* William Scoresby Routledge, Katherine Routledge: *With A Prehistoric People*. London 1910. 392 S. (PDF, 30MB)
* Jomo Kenyatta: *Facing Mount Kenya, The Tribal Life of the Gikuyu. With an Introduction by Bronislaw Malinowski*. London 1938, Vintage Books, ISBN 0-394-70210-7
* L.S.B. Leakey: *Mau Mau and the Kikuyu.* London 1952.
* Godfrey Muriuki: *A History of the Kikuyu, 1500-1900.* Nairobi 1974

## Eksterne lenker
*
Montagu Norman

**Montagu Collet Norman, 1. baron Norman** (født 6. september 1871, død 4. februar 1950) var en fremtredende britisk bankmann, best kjent som sjef for Bank of England fra 1920 til 1944.

## Liv og virke
### Bakgrunn
Montagu Norman var eldste sønn av Frederick Henry Norman og Lina Susan Penelope Collet, datter av Mark Wilks Collet, 1. baronett, som også var sjef for Bank of England. Hans bror Ronald Collet Norman og hans nevø Mark Norman ble også ledende bankierer. Grandnevøen David Norman er kjent som kunstmesen.

Han gikk på Eton og ble utdannet ved King's College i Cambridge. 13. oktober 1944 ble han utnevnt til 1. baron Norman. Baroniet opphørte å eksistere da han døde i 1950.

Norman ble med i 4th Bedfordshire and Hertfordshire militia i 1894 og tjenestegjorde i boerkrigen. Han ble tildelt Distinguished Service Order i 1901.

### Bankmann
Etter en tid i Europa begynte han i Martins Bank, der faren var en partner i 1892, Brown, Shipley & Co. hvor hans morfar var partner i 1894, og Brown Bros. & Co. i New York i 1895. Han ble partner i Brown Shipley i 1900 før han dro til Sør-Afrika. Han sluttet i disse bankene i 1915.

### Bank of England
Norman ble sjef for Bank of England i 1920. Under Normans ledelse gjennomgikk Bank of England betydelige forandringer. Det var i stor utstrekning Normans innflytelse som gjorde at Storbritannia vedtok å gjeninnførte gullmyntfot i 1925. Han ble for dette utsatt for heftig kritikk, særskilt fra proteksjonistisk hold. I 1931 gikk Storbritannia bort fra gullstandarden.

Ved den tillit han nøt i finanskretser ble han stadig gjenvalgt til lederposten i Bank of England helt frem til 1944.

Norman var en nær personlig venn av den tyske riksbankpresidenten Hjalmar Schacht. Begge var medlemmer av Anglo-German Fellowship og Bank for International Settlements, som han var med på å grunnlegge. 

Den 2. november 1933 ble Norman gift med Priscilla Reyntiens, som var byråd i London og barnebarn av 7. jarlen av Abingdon. Hans stesønn fra dette ekteskapet var Peregrine Worsthorne.

## Referanser


## Litteratur
* Liaquat Ahamed: *Lords of Finance: The Bankers who broke the World*, Penguin Group (USA) Inc., ISBN 9781594201820

## Eksterne lenker
*
Barry Domvile

**Barry Edward Domvile** (født 5. september 1878, død 13. august 1971) var en fremtredende britisk admiral og senere ledende britisk fascist.

## Liv og virke
### Bakgrunn
Barry Domvile var sønn av admiral Compton Domvile og fulgte i farens fotspor så fort han var gammel nok.

### Militær
Før første verdenskrig var han *Assistant Secretary* for Committee of Imperial Defence, og under krigen deltok han som kommandør for destroyere og kryssere. Etter krigen ble han plandirektør og stabssjef hos kommandøren for Middelhavsflåten, og i 1925 ble han kommandør for slagskipet «Royal Souvereign».

Mellom 1927 og 1930 var han direktør for Department of Naval Intelligence, og kommanderte så den tredje krysserskvadronen til 1932, da han ble utnevnt til president for Royal Naval College. Domvile ble pensjonert i 1936.

Domvile var en tilhenger av fascismen og spesielt nasjonalsosialismen, og var aktiv i Anglo-German Fellowship. Han grunnla videre den protyske kulturorganisasjonen The Link.

Han støttet British Peoples Party-kandidaten St. John Philby ved valget i 1939. På grunn av sine protyske holdninger ble han internert mellom 7. juli 1940 og 29. juli 1943. Opplevelsene under interneringen gjorde ham forbitret og styrket ham i hans antisemittiske overbevisninger.

Domvile var en aktiv dagbokskriver, og under interneringen gjemte han bind 56 av sin dagbok i haven, hvor den ikke ble oppdaget av myndighetene. Etter hans død ble dagbøkene overtatt av Royal Naval College. De er en viktig kilde til britiske fascisters aktiviteter mellom krigsutbruddet og masseinterneringen i mai 1940.

Domvile var *Knight Commander* av Order of the British Empire, *Companion* av Order of the Bath og *Companion* av Sankt Mikaels og Sankt Georgs orden.

## Publikasjoner
* *From Admiral to Cabin Boy* (1947; «kabinen» viste til hans celle i Brixton prison under interneringen) ISBN 0-89562-099-5
* *Look to Your Moat* (en britisk marine- og sjøfartshistorie)
* *The Great Taboo: Freemasonry*
* *Straight from the Jew's Mouth*
* *Truth about Anti-Semitism*

## Referanser
Panhardstag

**Panhardstaget** finner man vanligvis på kjøretøy med stiv/hel bakaksel (eventuelt foraksel på kjøretøy med firehjulstrekk med hel aksel). Den ene enden av panhardstaget er festet til en side av akselhylsen, mens den andre enden er festet i chassis/ramme på motsatt side. Staget blir på denne måten stående på tvers av kjøreretningen, og har som oppgave å hindre akselen i å bevege seg sidelengs. Eksempelvis har Volvo 240 panhardstag på bakakselen, mens Daihatsu Rocky (med bladfjærer) har panhardstag på forakselen. 

På et kjøretøy med bladfjærer har panhardstaget vanligvis bare som funksjon å øke stabiliteten, mens et kjøretøy med spiralfjærer (avhengig av type hjuloppheng) kan kollapse helt hvis staget fjernes.

## Se også
* Krengningsstabilisator
Verneplan III for vassdrag

**Verneplan III for vassdrag** er den tredje av fire verneplaner for vassdrag. Til forskjell fra de to foregående verneplanene, ble nå universitetene trukket sterkt inn i bildet. Det ble gjennomført et omfattende utredningsarbeid, og verken før eller siden har det blitt utført så omfattende undersøkelser av et så stort antall vassdrag. Stortinget vedtok i 1986 Verneplan III, og ytterligere 46 vassdrag ble vernet.

## Vernede vassdrag
Under følger en fylkesvis liste over vassdrag som ble vernet under Verneplan III for vassdrag.

### [[Akershus]]
* Hurdalsvassdragene
* Leira

### [[Hedmark]]
* Kynna
* Atna

### [[Oppland]]
* Atna
* Grimse

### [[Buskerud]]
* Hornsbekken
* Skogshornområdet
* Grøndøla
* Mørkedøla

### [[Telemark]]
* Kilåi
* Flåmelva
* Østeråa
* Bygdaråi
* Mjella
* Hørteåa
* Gjuvsåa
* Bjønndøla
* Klevaråa
* Fardøla
* Gjøv

### [[Aust-Agder]]
* Vegårsvassdraget

### [[Vest-Agder]]
* Lygna

### [[Rogaland]]
* Vikedalselva

### [[Hordaland]]
* Granvinvassdraget
* Fosselvi
* Frølandselvi
* Vossavassdraget
* Yndesdalsvassdraget

### [[Sogn og Fjordane]]
* Yndesdalsvassdraget
* Undredalselvi
* Flåmselvi
* Utla
* Feigedalselvi
* Mørkrisdalselvi
* Storelva (Laukeland)

### [[Møre og Romsdal]]
* Stordalselva
* Toåa
* Driva

### [[Sør-Trøndelag]]
* Driva
* Gaula

### [[Nord-Trøndelag]]
* Forra
* Sona
* Ogna
* Skjækra
* Bjøra
* Sørlivassdraget

### [[Nordland]]
* Valnesvassdraget
* Elvegårdselva

### [[Troms]]
* Spanselva
* Barduelva ovf. Altevatn
* Nordkjoselva
* Reisavassdraget
* Oksfjordvassdraget

### [[Finnmark]]
* Repparfjordelva
* Snefjordvassdraget
* Lakselva
* Julelva
* Syltefjordelva
* Karpelva

## Kilder
* St.prp. nr. 89 (1984–1985) Verneplan III for vassdrag

## Eksterne lenker
* Miljøstatus i Norge: Vernede vassdrag
* Liste over vernede vassdrag fra NVE
Bredkortvinger

* Anepiini
* Austrorhysini
* Nesoneini
* Proteinini
* Silphotelini

**Bredkortvinger** (Proteininae) er en gruppe (underfamilie) av små biller som er vanlige i kompost og annet råtnende plantemateriale. Til Kortvinger (Staphylinidae) å være har de forholdsvis lange dekkvinger, og de kan minne om enkelte glansbiller.

## Utseende
Små (vanligvis 1 – 2&nbsp;mm), brede, litt flate biller, gulaktige, brunaktige eller svarte. **Hodet** er bredere enn langt med små fasettøyne. Hos slekten *Metopsia* er det firkantet, hos de andre slektene omtrent trekantet i omriss. Antennene ender i en svakt antydet kølle. **Brystskjoldet** (pronotum) er bredere enn langt. Hos slekten *Proteinus* er sidene jevnt krummet, hos *Megarthrus* og *Metopsia* er de innskåret ved bakhjørnene. **Dekkvingene** er ganske lange, mye lengre enn brystskjoldet, og dekker de fremste ryggleddene. **Bakkroppen** er bred og noe flattrykt. **Beina** er korte og ganske kraftige, leggene (*tibiae*) er noe utvidet særlig hos hannene.

## Levevis
Artene finnes ofte tallrikt i kompost og på sopp. Slekten *Metopsia*, som er ganske sjelden i Norge, ser ut til å være knyttet til gressmarker. Disse billene flyr godt og man kan finne dem svermende i solskinn.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **bredkortvinger, Proteininae** Erichson, 1839
****** Stammen **[[Anepiini]]** Steel, 1966
****** Stammen **[[Austrorhysini]]** Newton & Thayer, 1995
****** Stammen **[[Nesoneini]]** Steel, 1966
****** Stammen **[[Proteinini]]** Erichson, 1839
******* Slekten ***[[Metopsia]]*** Wollaston, 1854
******** ***[[Metopsia clypeata]]*** (P. Müller, 1821)
******* Slekten ***[[Megarthrus]]*** Curtis, 1829
******** ***[[Megarthrus depressus]]*** (Paykull, 1789)
******** ***[[Megarthrus strandi]]*** Scheerpeltz, 1931
******** ***[[Megarthrus nigrinus]]*** J. Sahlberg, 1876
******** ***[[Megarthrus sinuatocollis]]*** (Lacordaire, 1835)
******** ***[[Megarthrus denticollis]]*** (Beack, 1817)
******** ***[[Megarthrus nitidulus]]*** Kraatz, 1858
******** ***[[Megarthrus fennicus]]*** Lahtinen, 1938
******* Slekten ***[[Proteinus]]*** Latreille, 1796
******** ***[[Proteinus brachypterus]]*** (Fabricius, 1792)
******** ***[[Proteinus crenulatus]]*** Pandelle, 1867
******** ***[[Proteinus altaicus]]*** Reitter, 1905
******** ***[[Proteinus hyperboreus]]*** Muona, 1978
******** ***[[Proteinus macropterus]]*** (Gravenhorst, 1806)
******** ***[[Proteinus atomarius]]*** Erichson, 1840
****** Stammen **[[Silphotelini]]** Newton & Thayer, 1995
****** Stammen **[[Vetuproteinini]]** Cai, Newton & Thayer, 2016 (fossil)

## Referanser




## Kilder
* Catalogus Coleopterorum Sueciae (Katalog over Sveriges biller). http://www2.nrm.se/en/catalogus.html.se 

## Eksterne lenker
* 
* Bilder av  nordamerikanske arter: http://bugguide.net/node/view/38226/bgimage
Ribbekortvinger

* *Micropeplus*

**Ribbekortvinger** (Micropeplinae) er liten gruppe (underfamilie, av og til regnet som en egen familie) av biller. De kan kjennes på flat, jevnbred kroppsform og flere opphøyde lengderibber på dekkvingene. De er små, rundt 2&nbsp;mm lange biller med svakt kølleformede antenner. De er ikke vanlige man kan påtreffes nå og da i kompost og annet råtnende materiale.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **ribbekortvinger, Micropeplinae** (eventuelt familien Micropeplidae)
****** Slekten ***[[Arrhenopeplus]]*** Koch, 1937
****** Slekten ***[[Cerapeplus]]*** Löbl & Burckhardt, 1988
****** Slekten ***[[Kalissus]]*** LeConte, 1874
****** Slekten ***[[Micropeplus]]*** Latreille, 1809
******* ***[[Micropeplus tesserula]]*** Curtis, 1828
******* ***[[Micropeplus fulvus]]*** Erichson, 1840
******* ***[[Micropeplus porcatus]]*** (Paykull, 1789)
****** Slekten ***[[Peplomicrus]]*** Bernhauer, 1928
****** Slekten ***[[Pseudokalissus]]*** Ryabukhin, 1990
****** Slekten ***[[Protopeplus]]*** Cai & Huang, 2014 (fossil)

## Referanser




## Eksterne lenker
*
Skogsumpbiller

* *[[Pteroloma]]*
* *[[Apteroloma]]*

**Skogsumpbiller** (Pterolominae) er en artsfattig gruppe av biller som tidligere ble regnet til åtselbillene. De har lange, trådformede antenner og lange bein, kan ligne sterkt på enkelte løpebiller – selv erfarne entomologer blir gjerne lurt første gang de kommer i kontakt med disse billene. Én art, *Pteroloma forsstromii*, finnes i Norge.

## Utseende
Middelsstore (4 – 14&nbsp;mm) biller, forholdsvis brede og flate, blanke. **Hodet** er fremstikkende og godt synlig ovenfra. Antennene er forholdsvis lange og trådformede, uten en tydelig avsatt kølle. Brystskjoldet (pronotum) er bredere enn langt, forholdsvis lite (mye smalere enn dekkvingene). Dekkvingene er brede, blanke, hver med ni punktstriper, men uten opphøyde ribber. Beina er lange og slanke. Larvene er pølseformede, med to ganske lange børster på det bakerste leddet, og ganske korte bein.

## Levevis
Lite synes være kjent om biologien til disse billene, som lever i temperert områder på den nordlige halvkulen. De finnes helst på litt fuktige steder i skog. De voksne billene finnes ved råtnende organisk materiale av ulike slag, og det er trolig at larvene også lever der. De lange beina tyder på at de er gode løpere.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien sumpbiller, **Agyrtidae**
***** Underfamilien **skogsumpbiller**, **Pterolominae**
****** Slekten ***Pteroloma***
******* ***Pteroloma forsstromii*** (Gyllenhal, 1810)  – eneste art funnet i Norge
******* ***Pteroloma altaicum*** Nikolajev, 1989 – Russland
******* ***Pteroloma nebrioides*** Brown, 1933  – Nord-Amerika
******* ***Pteroloma sibiricum*** Szekessy, 1935 – Russland
****** Slekten ***Apteroloma***
******* ***Apteroloma arizonica*** (Van Dyke, 1928)
******* ***Apteroloma bolivari*** (Hendrichs & Rotger, 1970)
******* ***Apteroloma caraboides***
******* ***Apteroloma davidis*** (Fairmaire)
******* ***Apteroloma lagnaense*** Schawaller, 2005
******* ***Apteroloma plutenkoi*** Ruzicka & Schneider, 1995
******* ***Apteroloma potanini*** (Semenov, 1893)
******* ***Apteroloma qilingense*** Rougemont, 2001
******* ***Apteroloma rotgeri*** (Bolivar & Hendrichs, 1972)
******* ***Apteroloma sankhaense*** Schawaller, 2005
******* ***Apteroloma sallaei*** (Matthews, 1888)
******* ***Apteroloma tahoeca*** (Fall, 1927)
******* ***Apteroloma tenuicornis*** (LeConte, 1859)

## Referanser




## Kilder
* Coleoptera, Agyrtidae i Tree of life

## Eksterne lenker
*
Barkkortvinger

* *Phloeocharis subtilissima*

**Barkkortvinger** (Phloeocharinae) er en liten gruppe av biller som i Nord-Europa bare omfatter én art, den ca. 2&nbsp;mm lange, slanke, brungule *Phloeocharis subtilissima* som lever under bark på bartrær. Denne lille arten kan ligne på artene i gruppen småkortvinger, men er ikke nært beslektet med disse. Billen er nokså flat, jevnbred, hodet er bredt med små, utstående fasettøyne. Antennene er tykkere mot spissen. Brystskjoldet er bredere enn langt og bredere enn dekkvingene. Beina er korte og tynne.

## Systematisk inndeling
Det er kjent sju slekter, men bare *[[Phloeocharis]]* forekommer i Nord-Europa.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **barkkortvinger, Phloeocharinae** Erichson, 1839
****** Slekten *[[Charhyphus]]* Sharp, 1887
****** Slekten *[[Dytoscotes]]* Smetana & Campbell, 1980
****** Slekten *[[Ecbletus]]* Sharp, 1887
****** Slekten *[[Phloeocharis]]* Mannerheim, 1830
******* ***Phloeocharis subtilissima*** Mannerheim, 1830
****** Slekten *[[Phloeognathus]]* Steel, 1953
****** Slekten *[[Pseudophloeocharis]]* Steel, 1950
****** Slekten *[[Vicelva]]* Moore & Legner, 1973

## Referanser




## Eksterne lenker
*
Fosforbomber

**Fosforbomber** er bomber som bruker hvit fosfor i stridshodet. Effekten gir brannsetting og tett røyk, og våpnene brukes for å sette ild, lage røyktepper eller å angripe personell.

Fosforbomber er et omdiskutert våpen og i 1980 forbød Våpenkonvensjonen bruk av brannvåpen mot sivile. Bruk av slike våpen medfører store brannskader og forkulling. Det er imidlertid ikke ulovlig å bruke fosforbomber i krig så lenge det ikke benyttes som kjemisk krigføring.

Russland har blitt beskyldt for bruk av fosforbomber i forbindelse med invasjonen av Ukraina i 2022.

## Se også

* Fosfor
* Israel–Libanon-krisen 2006

## Referanser
Aristoteles Onassis

**Aristoteles Sokratis Onassis** (gresk: Αριστοτέλης Ωνάσης, *Aristotelis Onasis*, 1906–1975) var en gresk skipsreder og entreprenør. Han etablerte også det greske flyselskapet Olympic Airways i 1957.

## Liv og virke

### Bakgrunn
Aristoteles Onassis ble født i Smyrna i det osmanske riket (nåværende Izmir) og emigrerte som 16-åring statsløs med Nansenpass med familien til Argentina etter den første verdenskrig. Til å begynne med arbeidet han i en telefonsentral. 

### Karriere
Med tiden avanserte han til gresk generalkonsul og hadde etter bare noen få år blitt dollarmillionær ved handel med råtobakk og deretter ved å investere pengene i fartøyer. Han gav seg dermed inn i rederverdenen.

I Argentina bygget han seg etter hvert opp som skipsreder, ikke minst innenfor hvalfangst; hvor han hadde nær kontakt med norske skipsredere, blant dem Anders Jahre og Erling Dekke Næss. I Anders Jahres tidligere bolig i Midtåsen i Sandefjord ligger «Onassis-suiten» i andre etasje, som fikk navnet etter at Aristoteles Onassis en gang overnattet her, og Anders Jahres lystbåt, «Jacqueline», var oppkalt etter Onassis' kone Jacqueline Kennedy Onassis. 

Etter den andre verdenskrig brukte Onassis mulighetene som bød seg ved behov for ny tonnasje og ekspanderte ytterligere. I 1954 ble han etterforsket for skattesvik av FBI og gikk med på et forlik hvor han betalte 7 millioner amerikanske dollar.

Etter andre verdenskrig kjøpte Onassis en utrangert canadisk fregatt, pusset den opp og brukte den som sin private lystyacht. Yachten «Christina O» navngitt etter datteren Christina Onassis, var et midtpunkt for verdenssosieteten på 1950-tallet, og kjente personligheter som Winston Churchill, John F. Kennedy og Marilyn Monroe var gjester ombord.

Onassis levde i mange år sammen med operasangeren Maria Callas. Den 20. oktober 1968 giftet Onassis seg med Jaqueline Kennedy, enken etter den myrdede president John F. Kennedy, og han var gift med henne til sin død. Siden Onassis' eneste sønn hadde omkommet, var hans enearving datteren Christina Onassis, og etter hennes død var hennes datter Athina Onassis eneste arvtager.

Onassis døde etter flere års sykdom av lungebetennelse i 1975 i Neuilly-sur-Seine utenfor Paris, Frankrike.

## Referanser


## Litteratur
* Foustanos, George M. (2006):*Onassis: Pioneer in Shipping*, Argo. ISBN 978-9608940000

## Eksterne lenker
* 
* Aristotle Onassis: The Golden Greek, dokumentar om livet til Onassis, engelsk språk med gresk undertekst
* The Life of Aristotle Onassis, «mennesket, myten og legenden»,ved Eva Prionas et al
* Onassis: The Richest Man in the World hos IMDb
Joe Nemechek

**Joseph Frank Nemechek III** (født 26. september 1963 i Lakeland, Florida, USA) er en fører i den amerikanske motorsporten NASCAR. Han kjører bil #01 U.S. Army Chevrolet Monte Carlo for teamet MB2 Motorsports i NASCARs Nextel Cup. Nemechek eier også teamet NEMCO Motorsports.

Nemecheck vant Busch Series i 1992.

## Referanser


## Eksterne lenker
* 
*
Jørstad stasjon

**Jørstad** er en holdeplass på Nordlandsbanen, i grenda Jørstad i Snåsa kommune. Holdeplassen ble åpnet som stoppested i 1926, da Nordlandsbanen ble tatt i bruk fram til Snåsa. Jørstad var i drift som fullverdig stasjon mellom 1930 og 1984.

## Litteratur
* 

## Eksterne lenker
Glattkortvinger

* *Olisthaerus*

**Glattkortvinger** (Olisthaerinae) er en liten gruppe av biller som lever i skog. De er middelsstore, slanke, jevnbrede biller som utmerker seg ved at hodet er stort med små fasettøyne og dekkvingene ganske korte. De er langsmale biller, kroppen er nokså jevnbred. Hodet er omtrent like langt som bredt og temmelig firkantet. Antennene er tykkere mot spissen. Brystskjoldet (pronotum) er omtrent like langt som bredt, med tydelige punktgroper. Dekkvingene er litt lengre enn brystskjoldet, med tydelige punktgroper. Beina er korte og slanke. To arter er funnet i Norge, ingen av dem er vanlige.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **glattkortvinger, Olisthaerinae** Thomson, 1859
****** ***Olisthaerus megacephalus*** (Zetterstedt, 1828)
****** ***Olisthaerus substriatus*** (Paykull, 1790)

## Referanser




## Kilder
*Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
*Bilde: http://zin.ru/ANIMALIA/COLEOPTERA/RUS/olist_st.htm

## Eksterne lenker
*
Liste over fylker i Florida

**Liste over fylker i Florida**. Den amerikanske delstaten Florida består av 67 fylker (counties)

## Referanser
Ryan Newman

**Ryan Joseph «Rocket Man» Newman** (født 8. desember 1977 i South Bend, Indiana, USA) er en fører i den amerikanske motorsporten NASCAR. Han kjører bil #12 Alltel/Mobil Oil Dodge Charger for teamet Penske Racing i NASCARs Nextel Cup.
## Referanser


## Eksterne lenker
* 
*
Scott Riggs

**Scott Riggs** (født 1971) er en fører i den amerikanske motorsporten NASCAR. Han kjører bil #10 Valvoline/Stanley Tools Dodge Charger for teamet Evernham Motorsports i NASCARs Nextel Cup.

## Eksterne lenker
* 
*
Barnekultur

**Barnekultur** er et begrep som omfatter flere fenomener: barnekultur kan forstås som  kulturaktiviteter og -former beregnet på og laget for barn - som oftest av voksne. Barnekultur kan også være voksnes lek med barn (som kneleker av typen "Ride ride ranke", eller voggesanger). Den egentlige barnekulturen forstås kanskje helst som de kulturuttrykkene som deles og brukes av barn seg imellom - selv om det er vanskelig å holde skillene klare. Dette kan være både kunst, vitser, leker, språk og mange andre kulturelle former.

Barnekultur kan være barns tilpassede etterligninger av voksenaktiviteter (dokkestue, buekorps og annet). Flere kommersielle aktører, for eksempel leketøyfabrikantene og musikkindustrien, påvirker barnekulturen i stor grad.

## Litteratur
* Gullestad, Marianne 1994: ”Om å studere "barnas egen kultur" : tanker om barns aktive samfunnsdeltakelse”, i: Aasen og Haugaløkken (red.): *Bærekraftig pedagogikk. Identitet og kompetanse i det moderne samfunnet*, Gyldendal akademisk

## Se også
*Barn
*Lek
*Leketøy
*Barnelitteratur
*Barnemusikk
*Barnefilm
*Barne-TV
*Ungdomskultur
Kyle Petty

**Kyle Eugene Petty** (født 2. juni 1960 i Randleman, Nord-Carolina, USA) er en fører i den amerikanske motorsporten NASCAR. Han kjører bil #45 Marathon Petroleum Company Dodge Charger for teamet Petty Enterprises i NASCARs Nextel Cup.

Petty er sønn av racinglegenden Richard Petty.

## Referanser


## Eksterne lenker
*
John Fitzgerald Kennedy jr.

**John Fitzgerald Kennedy jr.** (1960–1999), også kjent som **John-John** og **JFK jr.**, var en amerikansk advokat og sjefredaktør. Han var sønn av tidligere president John Fitzgerald Kennedy og Jacqueline Kennedy Onassis.

John F. Kennedy jr. ble født kort tid etter at faren ble valgt til president. I amerikansk massemedia ble John-John og hans eldre søster Caroline nærmest betraktet som kongebarn. President Kennedy ble myrdet 22. november 1963 og gravlagt på Arlingtonkirkegården samme dag som sønnen fylte tre år. Bildet av lille John-John som gjorde honnør for sin myrdede fars kiste grep en hel verden.

Skolegang gjennomførte han i New York City, hvorpå han tok han en bachelorgrad i historie ved Brown University, fullført i 1983. Etter det tok han ulike jobber og reiste også til India og tilbrakte litt tid ved Universitetet i Delhi, der han blant annet møtte Mor Teresa. I 1986 ble han avdelingsdirektør for 42nd Street Development Corporation. 

I 1989 ble Kennedy dr.jur. ved New York University School of Law. Han strøk imidlertid to ganger ved New Yorks advokateksamen før han sto på tredje forsøk i juli 1990. Etter det jobbet han som aktor i fire år. 

I 1995 grunnla han *George*, et glanset magasin om politikk og livsstil. Han forble sjefredaktør for bladet til sin død.

I september 1996 giftet han seg med Carolyn Bessette. Hun arbeidet som PR-kvinne for moteselskapet Calvin Klein da hun traff Kennedy, men sluttet å arbeide da de giftet seg. De omkom begge i en flyulykke i 1999. John F. Kennedy jr. ble 38 år gammel.

## Referanser


## Eksterne lenker
* 
* 
*
ScreenSport Super Cup

**ScreenSport Super Cup** eller kun Super Cupen var en turnering som ble holdt for engelske fotballag i sesongen 1985/1986. Turneringen skulle bli en slags kompensasjon for de engelske klubbene som skulle ha deltatt i europeiske turneringer, men ikke fikk mulighet siden alle engelske klubber var suspendert fra europeiske turneringer på grunn av Heysel-tragedien.

Turneringen var ment å vare så lenge som utestengelsen for de engelske lagene i europacupene gjaldt, men på grunn av manglende interesse både fra klubber og supportere ble denne konkurransen kun holdt i en sesong.

Klubbene som deltok i turneringen:

* Everton
* Liverpool
* Manchester United
* Norwich
* Southampton
* Tottenham

For å skape nok kamper ble det laget to grupper med tre lag i hver gruppe. De to øverste lagene fra hver gruppe gikk til semifinalen. Vinnerne av semifinalene ble Liverpool og Everton. Finalen ble spilt over to kamper, borte og hjemme, og Liverpool vant til slutt trofeet med 7-2 sammenlagt.

## Se også
* Full Members Cup
Glanskortvinger

* *Habrocerus capillaricornis*

**Glanskortvinger** (Habrocerinae) er en liten gruppe av biller som hører til familien kortvinger. Det finnes bare én art i Norge, *Habrocerus capillaricornis*. Denne ligner sterkt på underfamilien dråpekortvinger, men kan skilles fra disse på at antennene er fine og børsteaktige, som hos underfamilien børstekortvinger. Arten er middelsstor (4–5&nbsp;mm), blank, med et rundt hode og bredt ryggskjold. Den er ikke spesielt vanlig.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **glanskortvinger, Habrocerinae**
****** Slekten *[[Habrocerus]]* Erichson, 1839 - 20 arter, i Norge:
******* ***Habrocerus capillaricornis*** (Gravenhorst, 1806)
****** Slekten *[[Nomimocerus]]* Coiffait & Saíz, 1965 - 6 arter

## Referanser




## Eksterne lenker
*
Jack Parkinson

**Jack Parkinson** (1883–1942) var en engelsk fotballspiller på Liverpool FC.

Parkinson var en notorisk målscorer for Liverpool i de første årene i Anfield klubbens historie. Han fikk sin debut  3. oktober 1903 mot Small Heath (Birmingham), og brukte kun 16 minutter på å score sitt første mål for klubben.

Sesongen 1910/1911 ble hans beste sesong for klubben da han scoret 30 mål på bare 31 kamper. Totalt scoret han 130 mål på 220 kamper, noe som holder til en 9.-plass over tidenes målscorere for Liverpool.

Parkinson fikk to landskamper for . Debuten på landslaget fikk han 14. mars 1910 mot s i en kamp England vant 1-0.

Parkinson byttet klubb til Bury i 1914. Her ble Parkinson til han la støvlene på hylla under 1. verdenskrig.

## Se også
* Statistikk om Liverpool FC.

## Referanser


## Eksterne lenker
* Profil på LFChistory.net
Mia Gundersen

**Mariann Gundersen** (født 1961), kjent som **Mia Gundersen**, er en norsk sanger og skuespiller.

## Karriere
Hun debuterte som 8-åring ved Rogaland Teaters barneteater som ekorngutten Per og ble værende der til hun begynte å spille i band som 15-åring. I 1983 tok hun over som vokalist i Stavangerbandet Asfalt som året etter ga ut albumet *Få det ud* før bandet ble oppløst. I 1985 deltok hun i prosjektet *All Of Us*, Rogalands eget bidrag til Live Aid og året etter ga hun ut sin eneste soloplate *Temptation*. Hun deltok i norsk Melodi Grand Prix i 1985, 1986 og 1996. Gundersen har også deltatt som *den rosa puddelen* i *[[Maskorama]]* på NRK1 i 2020.

Som TV-skuespiller har hun blant annet deltatt i serien *[[Offshore (TV-serie)|Offshore]]* (som kantinedama Mette Haug) og i NRK Barne-TV-seriene *[[Uhu!]]* (som Berit Smerit Perit) og *[[Sesam Stasjon]]*. På scenen har hun gestaltet en rekke musikalroller og vanlige teaterroller, i oppsetninger som *[[Cabaret]]*, *[[My Fair Lady]]*, *[[Evita]]* på hjemmescenen Rogaland Teater og *[[Cabaret]]* på Den Nationale Scene i Bergen. I 1999 spilte Gundersen rollen som *Sugar* i komedien Sugar på Chateau Neuf i Oslo. Samme år spilte hun *Britt Bull* i filmen Fomlesen i kattepine. I 2000 spilte hun en-kvinneforestillingen *[[Gelsomina]]* på Scene West Victoria. Hun var med i *Manndomsprøven* på Oslo Nye Teater i 2006 og musikalversjonen av *[[Svindlere med stil (musikal)|Svindlere med stil]]* på Chateau Neuf i 2008.

I 2007 og 2008 var hun jurymedlem i TV Vests program *The LIPA Dream* hvor unge musikere kjempet om en plass på Liverpool Institute for Performing Arts (LIPA). Våren 2008 var hun dommer i *[[Norske Talenter]]* sammen med Thomas Giertsen og Jan Fredrik Karlsen. Norske Talenter er den norske utgaven av *Got Talent*.

Den 2. oktober 2008 hadde Gundersens jubileumsforestiling «All of Mia» premiere på Chat Noir. På scenen medvirket for øvrig det seks manns sterke Christianssand String Swing Ensemble, pianisten Sverre Indris Joner,  to strykere, samt to mannlige dansere. Showet ble en fiasko, og ble tatt av plakaten etter én forestilling.

## Personlig
I 2008 utkom hennes selvbiografi *Jeg er Mia* (Aschehoug forlag), skrevet sammen med Hege Storhaug, hvor hun blant annet skrev om morens rusmisbruk.

Mia Gundersen var gift med fotografen Marcel Leliënhof fra 2002 til de skilte seg i 2016. Paret har to adoptivsønner sammen.

Gundersen er storesøster til skuespilleren Toni Gundersen.

## Filmografi
### Film
* 1999: *[[Fomlesen i kattepine]]* – Britt Bull

### TV
* 1996: *[[Dække bare bare Bernt]]* – 1 episode
* 1996-1998: *[[Offshore (TV-serie)|Offshore]]* – 11 episoder
* 2001-2003: *[[Uhu!]]*
* 2003: *[[Mia (TV-serie)|Mia]]*
* 2020: *[[Helt perfekt]]* – 1 episode

### Reality-TV
* 2023: *[[16 ukers helvete]]*
* 2023: *[[Sistemann ut]]*
* 2025: *[[Kokkeskolen med Truls og Hellstrøm]]*
* 2025: *[[Først til verdens ende]]*

## Diskografi

## Referanser


## Eksterne lenker
* 
* 
* 
*
Jalal El-Gharbi

**Mohammed Jalal El-Gharbi** (født 2. januar 1988) er en norsk fotballspiller av marokkansk opprinnelse, som spiller på midtbanen for .

## Karriere
El-Gharbi var med i A-lagstroppen til  i Royal League i 2005 og var fast på G18-landslaget i 2006-sesongen, men deltok på landslaget allerede i 2005.

Han ble hentet opp fra s egen ungdomsavdeling foran 2006-sesongen, men var store deler av 2007-sesongen utleid til , uten å få særlig spilletid for A-laget. El-Gharbi var i  under 2008-sesongen.

I årene 2012 til 2015 spilte han for , og kom til 3.-divisjonsklubben  etter 2015-sesongen.

## Referanser


## Eksterne lenker
*
Jørgen Horn

**Jørgen Horn** (født 7. juni 1987) er en norsk fotballtrener og tidligere fotballspiller.

## Karriere
Horn spilte i 2005 fast for  i 2. divisjon, men returnerte til moderklubben Vålerenga foran 2006-sesongen. På sommeren i 2006 valgte Vålerenga å la Horn gå på utlån til Moss i Adeccoligaen resten av sesongen for å gi ham god kamperfaring, samt at han skulle få kjenne på nivået i 1. divisjon. Etter 2007-sesongen skrev han ny fireårs-kontrakt med Vålerenga og ble samtidig utleid til Viking ut 2008-sesongen. Før sesongen 2010 underskrev Horn en permanent avtale med Viking FK.

Etter problemer utenfor banen ble Horns kontrakt med Viking avsluttet med umiddelbar virkning 25. oktober 2010. Tirsdag 21. desember 2010 skrev Horn under en toårskontrakt med . Etter 2012-sesongen forlot han Fredrikstad til fordel for .

Den 18. desember 2015 skrev han under en fireårskontrakt med den svenske klubben .

### Landslaget
Horn fikk i januar 2013 sin første landskamp. Han kom inn for Kim André Madsen i privatlandskampen mot , en kamp som Norge vant 1-0 etter scoring av Tarik Elyounoussi.

## Referanser


## Eksterne lenker
* 
* Jørgen Holm klar for Viking Viking.no
* Viking-fk.no  - Pressemelding vedrørende Horn
*  Fredrikstadfk.no – Horn til FFK
Urix

***Urix*** er et norsk nyhetsprogram med utenriksstoff som har gått på NRK siden 2002. Programmet gikk opprinnelig på NRK2 og sendte vanligvis mandag til torsdag, kl. 22.30. Det har siden 2020 blitt sendt på NRK1 på et noe tidligere sendepunkt. Det produseres av Utenriksredaksjonen, som er en del av NRK Nyheter.

Det består også av et radioprogram som sendes på lørdager og som heter ''Urix på lørdag''. Dette programmet går midt på dagen.

## Historikk
*Urix* ble sendt på fredagskveldene det første året, men ble i 2003 flyttet til torsdager. I 2010 ble det utvidet til fire sendinger i uken (mandager, tirsdager, onsdager og torsdager). Fra 2016 ble programmet utvidet fra 20 til 30 minutter og flyttet til et tidligere tidspunkt (fra kl. 22.30 til 20.25). Årsaken til endringene i 2016 var at det hadde blitt viktigere å skildre det som skjedde utenfor landets grenser, spesielt etter den store flyktningestrømmen mot Europa høsten 2015. I 2017 flytte sendingene tilbake til kl. 22.30 og lengden redusert tilbake til 20 minutter. 

Programmets vignett ble endret i 2007, i 2015 og i 2020. 

## Annet
Høsten 2018 produserte Urix-redaksjonen en egen serie for et yngre publikum kalt *Grenseløs*. Den ble lansert våren 2019, og består av tilsammen seks episoder med ulike tema som blant annet klima, økonomisk ulikhet i USA, flukt, hat mot homofile i Europa og skjønnhetsindustrien ulike steder i verden. I tillegg ble det publisert en rekke digitale produkter i tilknytning til hvert program, som nettartikler, quizer og videoer for nrk.no, Facebook, Snap og Instagram.

Programmet ble nominert i klassen beste aktualitetsprogram i Gullruten 2005 og 2019, og i klassen beste nyhets- og aktualitetsprogram under Gullruten 2024 (episoden *På innsiden av Gaza og Vestbredden*) og 2025.

## Programledere
*Eline Buvarp Aardal (2023- d.d)
*Rima Iraki  (2021 - 2024)
*Hege Moe Eriksen og Gry Blekastad Almås (2014&ndash;2021)
*Annette Groth og Christian Borch (2010&ndash;2014)
*Stein Bjøntegård (2008)
*Gunnar Myklebust (2008&ndash;2009)
*Sigrun Slapgard (2007&ndash;2008)
*Bjørn Hansen (2002&ndash;2007)

## Referanser


## Eksterne lenker
*
Børstekortvinger

* *Trichophya pilicornis*

**Børstekortvinger** (Trichophyinae) er en liten gruppe av biller som hører til familien kortvinger. Det finnes bare én art i Norge, *Trichophya pilicornis*. Denne er ca. 2&nbsp;mm lang, brun og kan ligne på underfamilien småkortvinger, men kan skilles fra disse på de tynne, børsteaktige antennene. Hodet er ganske bredt med små, men utstående fasettøyne. Antennene er av normal tykkelse i de to innerste leddene, men resten av antennen er tynn og børsteaktig. Kroppen er matt og fint hårete, dekkvingene parallellsidige og litt lengre enn brystskjoldet (pronotum). Kroppssidene har flere lange, utstående børster. Billen flyr godt og kan påtreffes flyvende, men den er tilsynelatende ikke spesielt vanlig.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **børstekortvinger, Trichophyinae** Thomson, 1859
****** Slekten *[[Trichophya]]* Mannerheim, 1830 - 18 arter. I Norge:
******* ***[[Trichophya pilicornis]]*** (Gyllenhal, 1810)
****** Øvrige arter:
******* *[[Trichophya andrewesi]]* Cameron, 1944
******* *[[Trichophya antennalis]]* Cameron, 1932
******* *[[Trichophya foina]]* Gistel, 1857
******* *[[Trichophya huttoni]]* Wollaston, 1854
******* *[[Trichophya japonica]]* Watanabe & Shibata, 1962
******* *[[Trichophya kashmirica]]* Cameron, 1944
******* *[[Trichophya kurosawai]]* Shibata, 2001
******* *[[Trichophya lativentris]]* Casey, 1897
******* *[[Trichophya minuta]]* Cameron, 1950
******* *[[Trichophya obsoleta]]* Cameron, 1926
******* *[[Trichophya piankou]]* Zheng & Wang, 2011
******* *[[Trichophya punctata]]* Naomi, 1996
******* *[[Trichophya rudis]]* Cameron, 1926
******* *[[Trichophya tarsalis]]* (Casey, 1886)
******* *[[Trichophya tenuis]]* Zheng & Fa-ke, 1987
******* *[[Trichophya texana]]* Ashe & Newton, 1993
******* *[[Trichophya turcica]]* Assing, 2006
******* *[[Trichophya uenoi]]* Naomi, 1995

## Referanser




## Eksterne lenker
* 
* Bilde
Nordisk Film

**Nordisk Film** er et inter-nordisk selskap som blant annet produserer spillefilmer og serier og andre programmer for fjernsyn. De har hovedkontor i København, men også en stor avdeling i Norge. Nordisk Film ble stiftet under navnet Nordisk Films Kompagni i 1906 av den danske filmprodusenten Ole Andersen Olsen, og er ett av verdens eldste filmproduksjonsselskaper.

I 1992 fusjonerte selskapet med Egmont. I 2009 solgte selskapet ut TV-produksjonsdelen Nordisk Film & TV til Banijay Entertainment.

Nordisk Film har eksklusive distribusjonsrettigheter til Sony PlayStation-produkter i Norden.

## Se også
Nordisk Films priser;  Nordisk Film Prisen, Ove Sprogøe Prisen og Erik Ballings Rejselegat. 

## Referanser

 
 


## Eksterne lenker
*
Travis (andre betydninger)

**Travis** har flere betydninger:
*Travis, skotsk rocke-gruppe
*Travis (navn), mannsnavn
**Travis Barker (også kalt bare Travis), musiker